OzLabs/hebrew-wiki-articles huggingface dataset:
אגם אידרו

אגם אידרו (באיטלקית: Lago d'Idro או Eridio, בלטינית: Eridius lacus, בלומברדית: Lac d'Ider, בגרמנית: Idrosee) הוא אגם פרה-אלפיני איטלקי ממוצא קרחוני השוכן ברובו בנפת ברשה (לומברדיה) ובחלקו בנפת טרנטו.

האגם, ששוכן בגובה 368 מטר מעל פני הים הוא הגבוה מבין האגמים הקדם-אלפיניים הלומברדים. האגם ניזון בעיקר ממימי הנהר Chiese; הנהר הזה הוא גם השלוחה היחידה שלו. יש לאגם שטח פנים של 11.4 קמ"ר ועומק מרבי של 122 מטר.

האגם מוקף בהרים מיוערים. קו החוף של האגם באורך של כ-24 ק"מ והוא משותף בין ארבע קומונות: Idro, שממנו האגם קיבל את שמו, Anfo ,Bagolino ו-Bondone.

אגם אידרו מתמודד כיום עם בעיות קשות של איטרופיקציה הנובעות מהיעדר מערכות ביוב נאותות ושימוש במי ההזנה שלו להשקיה וייצור אנרגיית מים; האגם הפך לאתר של התנגשות בין אינטרסים סביבתיים, חקלאיים ותעשיית החשמל.

== אטימולוגיה ==
שמות האגם וקומנת Idro (שבה האגם שוכן) נובעים מאגדה על מפלצת אגדית בשם אידרה (Idra) שחיה באגם כביכול.

== גלריה ==
תצפית על אגם אידרו

כפר על שפת האגם

== קישורים חיצוניים ==

קטגוריה:איטליה: ימות ואגמים
קטגוריה:לומברדיה
קטגוריה:אגמים הרריים
חצי האי ריידברג

חצי האי ריידברג (באנגלית: Rydberg Peninsula) הוא חצי אי רחב, בארץ פאלמר, בחצי האי האנטארקטי, שבאנטארקטיקה.

חצי האי ממוקם בין מפרצון קרול, ומפרץ פלאדרר, לחוף ים בלינגסהאוזן.

חצי האי מכוסה קרח.

אורכו של חצי האי 56 קילומטרים.

בבסיסו של חצי האי ממוקם הר קומבז.

== היסטוריה ==
חצי האי מופה לראשונה על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1961– 1966.

שמו של חצי האי ניתן לו על ידי הוועדה המייעצת לשמות אנטארקטיים. חצי האי נקרא על שמו של רב חובל סוון ריידברג (Sven Rydberg) מפקד אוניית צי ארצות הברית "אלתנין" (USNS Eltanin), בהפלגותיה לאנטארקטיקה בפברואר 1962 עד יוני 1963.

== קישורים חיצוניים ==
* [https://www.geographic.org/geographic_names/antname.php?uni=13094&fid=antgeo_120 נתונים בסיסיים]

ריידברג
הקצעת שורשים

הקצעת שורשים (באנגלית: Root Planing) היא פעולה בה רופא שיניים או שיננית מנקים את שורשי השן מחיידקים ומחליקים את משטחי השן. הקצעת שורשים מבצעים במצב של מחלת חניכיים (Periodontitis) כדי לעצור את התקדמות המחלה או לשמר על המצב הקיים.

פעולת הקצעה עושים תחת הרדמה מקומית באמצעות כלים דנטליים מיוחדים. טרם ביצוע הקצעה רופא שיניים או שיננית בודקים את עומק החניכיים (כיס חניכיים), כאשר עומק החניכיים עד 3 מ"מ, זהו מצב בריא של רקמת החניכיים, עומק חניכיים או כיס מעל 3 מ"מ מעידים על בעיה בחניכיים. ככל שכיס החניכיים עמוק יותר, כך מחלת חניכיים פגעה להרס רב יותר של עצם הלסת. כיסים עמוקים מעידים על ספיגת עצם, מצב שמאפיין מחלת חניכיים.

הקצעת שורשים לרוב מבוצעת במספר מפגשים, כאשר בכל מפגש מרדימים לסת אחת או רבע לסת ומבצעים החלקת שורשים. במהלך הפעולה מסלקים אבנית תת-חניכית ורקמת חניכיים דלקתית. פעמים רבות, לאחר פעולת ההקצעה מוחדר פריוצ'ים שכולל חומר כלורוהקסדין לחיטוי האזור ולסיוע החלמת האזור. לאחר הקצעת שורשים מומלץ להקפיד על גהות פה נאותה וביקורת אצל רופא שיניים.

==קישורים חיצוניים==

קטגוריה:פרוצדורות דנטליות
ראש ממשלת אנדורה

ראש ממשלת הנסיכות של אנדורה (בקטלאנית: Cap de Govern del Principat d'Andorra) הוא העומד בראש ממשלת אנדורה. ראש הממשלה ממונה על ידי המועצה הכללית של העמקים. המשרה נוצרה ב-1982 לאחר שבמסגרת רפורמות חוקתיות בוצעה הפרדה בין סמכות החקיקה לסמכות הביצוע. ב-4 בינואר אותה שנה נבחר אוסקר ריבז רייש כראש הממשלה הראשון. ראש הממשלה הנוכחי הוא שאווייר אספוט זמורה, שמכהן מאז 16 במאי 2019.

==ראשי ממשלת אנדורה==
{| class=wikitable
|-
! מס'
! תמונה
! שם 
! בחירות
! תחילת כהונה
! סיום כהונה
! מפלגה
|-
| 1
| מרכז
| אוסקר ריבז רייש 
| 1981
| 8 בינואר 1982
| 21 במאי 1984
| עצמאי
|-
| 2
| מרכז
| ג'וזפ פינטט סולנס 
| 1985
| 21 במאי 1984
| 12 בינואר 1990
| עצמאי
|-
| (1)
| מרכז
| אוסקר ריבז רייש 
| 1989 1992 1993
| 12 בינואר 1990
| 7 בדצמבר 1994
| הקבוצה הלאומית הדמוקרטית
|-
| 3
| מרכז
| מרק פורנה מולן 
| 1997 2001
| 7 בדצמבר 1994
| 27 במאי 2005
| המפלגה הליברלית
|-
| 4
| מרכז
| אלברט פינטט 
| 2005
| 27 במאי 2005
| 5 ביוני 2009
| המפלגה הליברלית
|-
| 5
| מרכז
| ז'אומה ברטומאו קסאני 
| 2009
| 5 ביוני 2009
| 28 באפריל 2011
| המפלגה הסוציאל-דמוקרטית
|-
| 
| מרכז
| פרה לופז אגראס 
|
| 28 באפריל 2011
| 12 במאי 2011
| המפלגה הסוציאל-דמוקרטית
|-
| 6
| מרכז
| אנטוני מרטי 
| 2011
| 12 במאי 2011
| 23 במרץ 2015
| דמוקרטים למען אנדורה
|-
| 
| מרכז
| גילברט סבויה סוני 
|
| 23 במרץ 2015
| 1 באפריל 2015
| דמוקרטים למען אנדורה
|-
| (6)
| מרכז
| אנטוני מרטי 
| 2015
| 1 באפריל 2015
| 16 במאי 2019
| דמוקרטים למען אנדורה
|-
| 7
| מרכז
| שאווייר אספוט זמורה 
| 2019
| 16 במאי 2019
| מכהן
| דמוקרטים למען אנדורה
|}

==קישורים חיצוניים==
* 

*
שפם (בעלי חיים)

זיפי שפם של [[חתול.]]
שפם זקור של [[צ'ינצ'ילה.]]
בזואולוגיה, שפם הוא כינוי לזיפי שיער הצומחים מצידי פניהם של מספר בעלי חיים ומשמשים לחישה בידי מישוש, דומה מעט לזה של מחוש חרקים או למשוש החילזון.

לרוב שפמות מצויים אצל יונקים ובעיקר ליליים כמו חתולים ומיני טורפים אחרים. עם זאת היא נפוצה גם במיני יונקים אחרים (למעט אצל כמה יונקים ימיים) ואפילו במספר עופות למשל אלקית מצוייצת, תוכיליל או קיווי. אצל הדגים השפם מוחלף בבינים כמו של השפמנונאים והקרפיונאים והוא משמש למטרה דומה.

השפם מורכב מזקיק שיער ארוך בעל תאים עצביים המקושר בידי סינוסים לאונה הקודקודית של המוח. לרוב השפמות מפוזרות לאורך הראש בעיקר ב-4 אזורים: מעל העיניים, בלחיים, מתחת האף (באזור של השפם האנושי) ותחת הלסת התחתונה. אורך השפם משתנה אצל מינים כשאצל הצ'ינצ'ילה למשל אורך השפם הוא שליש מאורכו של הגוף.

מטרת השפם היא בעיקר כחוש המקביל לראייה ומשמש כאשר הראייה חלשה למשל בחשיכה, או במים עכורים. בנוסף נטען שזרימת האוויר שלאורך השפם יכולה לעזור לבעליו, למשל חתול לעבור לפתח באורך השפם. אצל חולדות אורך השפם עוזר לחולדה להסתמך על החישה כדי להחליט על מעבר בפתח מקביל לאורך הגוף, אך חתולים רבים ינסו לעבור בפתחים ברוחב שונה מאורך שפמם, כך שהדבר לא מוכח אצלם. עם זאת אצל כלבי ים נראה שהשפם מצליח להחליף את הראייה וכך כלבי ים עיוורים מצליחים לשרוד עם שפמם. לעומת זאת פגיעה בזיפים תקשה מאוד על בעליו לנוע ביעילות.

==קישורים חיצוניים==

*[https://davidson.weizmann.ac.il/online/sciencepanorama/עולם-קטן-עם-שפמים עולם קטן עם שפמים] באתר מכון דוידסון
* 

קטגוריה:איברי חישה
קטגוריה:אנטומיה של חולייתנים
שווייץ באירוויזיון 1959

שווייץ השתתפה באירוויזיון 1959 עם השיר "Irgendwoher", שבוצע על ידי הזמרת הגרמנייה כריסטה ויליאמס. זוהי השתתפותה הרביעית של שווייץ בתחרות הזמר של האירוויזיון.

== לפני אירוויזיון ==
רשות השידור השווייצרית, "Télévision Suisse Romande" (TSR), ארגנה קדם לאומי, בו יבחרו הזמר והשיר שייצגו את המדינה באירוויזיון. הוא נערל ב-22 בפברואר 1959, בעיר לוזאן. מטה אלטרי, שייצגה את צרפת באירוויזיון 1956, השתתפה בקדם. לבסוף, זכתה כריסטה ויליאמס עם השיר "Irgendwoher", שנכתב והולחן על ידי לותר לופלר.<ref name="Finale"></ref>

{| class="sortable wikitable" style="margin: 1em auto 1em auto"
|+ style="font-size: bigger;" | גמר הקדם הלאומי השווייצרי לאירוויזיון 1959 – 22 בפברואר 1959<ref name="Finale"/>
|- bgcolor="#CCCCCC"
! סדר
! אמן
! שיר
! שפה
! מיקום
|-
| 1
| ג'ו רונלד
| "Ein kleines Schiff in einer alten Branntweinflasch"
| גרמנית
| -
|-
| 2
| מטה אלטרי
| "Marie-toi, Marie, marie-toi"
| צרפתית
| -
|- bgcolor="gold"
| 3
| כריסטה ויליאמס
| "Irgendwoher"
| גרמנית
| 1
|-
| 4
| ג'ו רונלד
| "Adieu Madeleine"
| צרפתית
| -
|-
| 5
| כריסטה ויליאמס וג'ו רונלד
| "Die Spieldose"
| גרמנית
| -
|-
| 6
| מטה אלטרי
| "Fallait pas faire ça"
| צרפתית
| -
|-
| 7
| כריסטה ויליאמס
| "Mit Küssen fängt die Liebe an"
| גרמנית
| -
|-
| 8
| ג'ו רונלד
| "Sire le roi"
| צרפתית
| -
|-
| 9
| כריסטה ויליאמס וג'ו רונלד
| "Mein kleines Lied"
| גרמנית
| -
|}

== באירוויזיון ==
ב-11 במרץ 1959 ויליאמס ביצעה את שירה על בימת האירוויזיון. היא שובצה שמינית בסדר ההופעות, לפני אוסטריה ואחרי שוודיה. ויליאמס הגיעה למקום הרביעי עם 14 נקודות.

=== נקודות שהוענקו לשווייץ ===
{| class="wikitable"
|-
!
!
!
!
!
|-
|
|
|
|
|
|-
!
!
!
!
!
|-
|
* 
|
|
* 
|
* 
|
* 
|}

=== נקודות שהוענקו משווייץ ===
{| class="wikitable"
|-
! ציון
! מדינה
|-
|10 נקודות
|
|-
|9 נקודות
|
|-
|8 נקודות
|
|-
|7 נקודות
|
|-
|6 נקודות
|
|-
|5 נקודות
|
|-
|4 נקודות
|
|-
|3 נקודות
|
|-
|2 נקודות
|
|-
|1 נקודות
|
|}

== הערות שוליים ==

קטגוריה:שווייץ באירוויזיון
קטגוריה:מדינות באירוויזיון 1959
כלי מנהלי אתרים

כלי מנהלי אתרים (באנגלית: Google Search Console) הוא שירות שמוצע על ידי חברת גוגל ללא עלות עבור מנהלי אתרים, לאיסוף מידע מפורט על הגולשים באתר אינטרנט כולל פירוט של שאילתות שהגולשים מחפשים במנוע חיפוש גוגל. זהו אחד השירותים הנפוצים לאיסוף מידע על האתר לצורך שיפור ביצועי האתר וקידומו בגוגל. כלי מנהלי אתרים יכול להציג שאילתות (מילים שהגולשים באתר חיפשו), שגיאות נפוצות באתר (למשל שגיאה 404), התאמת האתר לטלפונים ניידים, שליחת דפי האתר לאינדקס של גוגל ופעולות חיוניות רבות אחרות המסייעות בניהול ובקידום האתר במנוע חיפוש גוגל.

הוא גם מציג מידע על כמות הופעת דפים שונים של האתר בגוגל, מיקום ממוצע של הדפים בגוגל, פילוח כניסות לאתר לפי מכשירים (נידיים, נייחים, טאבלטים) ופילוח משתמשי האתר לפי מדינות. כדי להתחיל לקבל נתונים על האתר, יש צורך בחיבור הכלי לאתר עצמו. הדרך הפופולרית לחיבור הכלי לאתר היא באמצעות אימות גוגל אנליטיקס או באמצעות כלי נוסף של גוגל תג מנג'ר (Tag Manager). זמן קצר לאחר חיבור GSC לאתר, מנהל האתר יכול לאסוף נתונים.

בעבר Google Search Console נקרא Webmasters Tool.

== קישורים חיצוניים ==

* 
* 

קטגוריה:גוגל
קטגוריה:אתרי אינטרנט שהושקו ב-2006
נמניה בילביה

נמניה בילביה (בבוסנית: Nemanja Bilbija; נולד ב-2 בנובמבר 1990 בבאניה לוקה שברפובליקה הפדרלית הסוציאליסטית של יוגוסלביה) הוא כדורגלן בוסני המשחק בעמדת החלוץ בקבוצת זרינסקי מוסטאר מליגת העל של בוסניה והרצגובינה ובנבחרת בוסניה והרצגובינה.

== חיים אישיים ==
בילביה הוא בנו של כדורגלן העבר מילוראד בילביה.

== קריירת מועדונים ==
=== תחילת הקריירה ===
בילביה נולד בבאניה לוקה והחל את דרכו ככדורגלן מקצועני בקבוצת בוראץ באניה לוקה, אשר למחלקת הנוער שלה הגיע בשנת 2000. ב-8 בנובמבר 2008 ערך את הופעת הבכורה שלו בליגת העל של בוסניה והרצגובינה, במשחק נגד פוסושיה. ב-7 במרץ 2009 הבקיע את שער הבכורה שלו במועדון, במשחק נגד אורשיה.

ב-29 בינואר 2010 חתם בילביה על חוזה לארבע עונות בוויבודינה נובי סאד מליגת העל הסרבית. במהלך תקופתו במועדון, הושאל פעמיים לקבוצתו הקודמת, בוראץ באניה לוקה.

ב-29 באוגוסט 2013 חתם בילביה על חוזה לשתי עונות בסרייבו מליגת העל הבוסנית.

ב-4 ביולי 2015 חתם על חוזה לשתי עונות בספליט מליגת העל הקרואטית.

=== זרינסקי מוסטאר ===
ב-11 בפברואר 2016 חתם בילביה בזרינסקי מוסטאר מליגת העל הבוסנית בהעברה חופשית. ב-28 בפברואר הבקיע את שער הבכורה שלו במועדון, במשחק נגד סרייבו.

ב-2 באוגוסט 2017 חתם על חוזה חדש לשתי עונות במועדון.

=== גאנגוון ===
ב-23 בדצמבר 2018 חתם בילביה בגאנגוון מהליגה של קוריאה הדרומית. ב-4 בינואר 2019 הצטרף באופן רשמי למועדון.

ב-2 במרץ 2019 ערך את הופעת הבכורה שלו במועדון, בהפסד 2-0 לסנגג'ו סנגמו במסגרת הליגה. ב-15 במאי הבקיע את שער הבכורה שלו במועדון, בניצחון 2-0 על פאג'ו סיטיזן במסגרת הגביע הדרום קוריאני.

=== החזרה לזרינסקי מוסטאר ===
ב-24 בדצמבר 2019 חזר בילביה לזרינסקי מוסטאר מליגת העל הבוסנית וחתם על חוזה לשלוש עונות וחצי. ב-23 בפברואר 2020, במשחק החזרה שלו, הבקיע שער בניצחון 2-0 על צ'ליק זניצה.

בעונת סיים בילביה כמלך השערים של ליגת העל הבוסנית, עם 17 שערים.

ב-23 באוקטובר 2021, במשחק ליגה נגד סרייבו, הבקיע בילביה את השער ה-76 שלו במועדון, והפך למלך השערים בהיסטוריה של המועדון.

== קריירה בינלאומית ==
בילביה שיחק בנבחרות הצעירות של בוסניה והרצגובינה. הוא שימש כקפטן נבחרת בוסניה והרצגובינה עד גיל 21, והוא מלך השערים בהיסטוריה של הנבחרת הצעירה, עם תשעה שערים.

בחודש אוגוסט 2017 קיבל בילביה את זימון הבכורה שלו לנבחרת בוסניה והרצגובינה הבוגרת, לקראת משחקי מוקדמות מונדיאל 2018 נגד נבחרות קפריסין וגיברלטר. ב-28 בינואר 2018 ערך את הופעת הבכורה שלו בנבחרת, בתיקו 0-0 נגד נבחרת ארצות הברית במשחק ידידות.

== תארים ==
;סרייבו
* אליפות בוסניה והרצגובינה (1): 2014/2015
* הגביע הבוסני (1): 2013/2014

;זרינסקי מוסטאר
* אליפות בוסניה והרצגובינה (3): 2015/2016, 2016/2017, 2017/2018

;אישיים
* מלך השערים של ליגת העל של בוסניה והרצגובינה (1): 2020/2021

== קישורים חיצוניים ==

== הערות שוליים ==

קטגוריה:כדורגלנים בוסנים
קטגוריה:חלוצי כדורגל בוסנים
קטגוריה:באניה לוקה: כדורגלנים
קטגוריה:כדורגלני בוראץ באניה לוקה
קטגוריה:כדורגלני וויבודינה נובי סאד
קטגוריה:כדורגלני סרייבו
קטגוריה:כדורגלני ספליט
קטגוריה:כדורגלני נבחרת בוסניה והרצגובינה
קטגוריה:בוסנים שנולדו ב-1990
סקי"ף ניז'ני נובגורוד

סקי"ף ניז'ני נובגורוד (ברוסית: ХК СКИФ Нижний Новгород) היא קבוצת הוקי קרח מליגת ההוקי לנשים. הקבוצה מארחת את משחקיה בהיכל נאזורני שבניז'ני נובגורוד, רוסיה, שגם משמ כהיכל הבית של טורפדו ניז'ני נובגורוד מליגת KHL.<ref></ref> 

הקבוצה זכתה באליפות רוסיה בהוקי קרח לנשים 12 פעמים, יותר מכל קבוצה אחרת וזכתה בגביע אירופה לאלופות לנשים בשנים 2009 ו-2015.<ref></ref>

הקבוצה נוסד לראשונה במוסקבה בשנת 1995 בשם לוז'ניקי מוסקבה. הם נודעו לאחר מכן כקבוצת צס"ק בב"ס מוסקבה (1996–1998), ויקינג מוסקבה (1998–2000) וסקי"ף מוסקבה (2000–2006). בשנת 2006 עברה הקבוצה ממוסקבה לעיר ניז'ני נובגורוד ושמה שונה ל"סקי"ף ניז'ני נובגורוד".

== תארים ==
; אליפות רוסיה
* זכייה: 1996, 1997, 1998, 1999, 2001, 2002, 2003, 2004, 2005, 2008, 2010, 2014
* סגנות: 1996, 1997, 1998, 1999, 2001, 2002, 2003, 2004, 2005, 2008, 2010, 2014
; אליפות אירופה
* זכייה: 2009, 2015
* סגנות: 2004

== קישורים חיצוניים ==
* 

* מידע על צוות וסטטיסטיקה באתרים [https://www.eliteprospects.com/team/19769/skif-nizhny-novgorod Eliteprospects.com], [http://www.eurohockey.com/club/6632-hc-skif-nizhny-novgorod.html Eurohockey.com] ו-[https://www.hockeyarchives.info/archives.htm Hockeyarchives.info]

== הערות שוליים ==

קטגוריה:קבוצות הוקי קרח רוסיות
קטגוריה:ניז'ני נובגורוד: ספורט
דינמו אורלוצ'קה

דינמו אורלוצ'קה (ברוסית: Динамо-Уралочка) הוא מועדון כדורמים רוסי לנשים מהעיר זלאטוסט שבמחוז צ'ליאבינסק.

== היסטוריה ==
אורלוצ'קה זכתה במהדורה הראשונה של אליפות רוסיה בשנת 1992, ולאחר מכן זכתה בארבעה תארים נוספים בשנים 1999 עד 2002<ref>[http://www.gazeta.ru/sport/2012/02/18/a_4005613.shtml?incut1 List of champions] in Gazeta.ru</ref> והגיעה גם לגמר גביע אירופה בשנת 2000. בשנים 1996, 1997, 1998 ו-2004, 2005, 2006, 2007, 2008 היא סיימה כסגנית אלופה.

בעונת 2012 היא סיימה במקום הרביעי<ref>[http://waterpolo.spb.ru/index.php?option=com_joomleague&func=showRanking&p=56&Itemid=175 Table] in waterpolo.spb.ru</ref> והגיעה לרבע גמר גביע LEN האירופי.

== תארים ==
* אליפות ברית המועצות
** 1990
* הגביע הסובייטי
** 1989, 1990
* אליפות רוסיה
** 1992, 1999, 2000, 2001, 2002
* גביע רוסי
** 1992, 1999, 2000, 2002, 2006

== קישורים חיצוניים ==
* 

==הערות שוליים==

קטגוריה:קבוצות כדורמים רוסיות
קטגוריה:מחוז צ'ליאבינסק
צ'ראה

צ'ראה (בבלארוסית: Чарэя) הוא כפר בלארוסי במחוז משנה צ'אשניקי שבמחוז ויטבסק. הוא נמצא במרחק של 28 ק"מ דרומית מזרחית לצ'אשניקי בצומת דרכים לצ'שניקי ואנטפוליה.

היישוב הוזכר לראשונה בשנת 1454. הוא הוקם בצומת דרכים והיה מרכז מסחרי. בסוף המאה ה-15 היישוב עבר לשליטת משפחת סאפגה. בסוף המאה ה-16 ביישוב הוקם מנזר ופעלו מספר כנסיות. בשנת 1793 האזור עבר לתחומי האימפריה הרוסית. בעקבות הסכם ריגה הוא הוא נכלל בתחומי ברית המועצות. תקופה קצרה הוא היה מרכז של אזור משנה.

==קהילה יהודית==
קיימת השארה שהיישוב הוקם על ידי יהודים שהתיישבו במקום. בשנת 1799 התגוררו ביישוב 399 יהודים. בהתאם למפקד אוכלוסין של שנת 1899 התגוררו בשטטל 1829 יהודים וסך אוכלוסייה של 3039 תושבים. לפני מלחמת העולם השנייה בכפר התגוררו כ-3 אלף תושבים מהם כ-60% היו יהודים.

במהלך יולי 1941 היישוב נכבש על ידי הנאצים. כל יהודי הכפר נרצחו ב-5 במרץ 1942. באותו יום נרצחו 210 יהודים. לאחר סיום במלחמה, במקום הוקמה אנדרטה.

==קישורים חיצוניים==

* [http://shtetle.com/Shtetls/chereja/chereja.html תיאור חיי היהודים בצ'ראה] 

קטגוריה:מחוז ויטבסק: עיירות יהודיות
פרדריק זאותן

פרדריק זאותן (בדנית: Frederik Ludvig Bang Zeuthen; 9 בספטמבר 1888, קופנהגן – 24 בפברואר 1959, קופנהגן) היה כלכלן דני.

== ביוגרפיה ==
פרדריק זאותן נולד בקופנהגן למשפחת מתמטיקאי היארונימוס זאותן. לאחר סיום בית הספר הוא למד באוניברסיטת קופנהגן. בשנת 1928 זאותן סיים עבודת הדוקטורט בה נותחו תהליכים של קביעת מחירים. בשנת 1930 הוא מונה לפרופסור לכלכלה באוניברסיטה וכיהן בתפקיד זה עד לשנת 1958.

הספר Problems of Monopoly and Economic Warfare שנכתב על ידי זאותן פורסם במהלך שנות ה-30 של המאה ה-20 בלונדון. בעבודות של זאותן נותחה אסטרטגיה שקיבלה את שמו "אסטרטגיית זאותן". בשנת 1942 הוא פרסם ספר כלכלה נוסף שתורגם בשנת 1955 לאנגלית תחת השם Economic Theory and Method.

אגודה לסוציו-כלכלה הדנית מעניקה פרס זאותן עבור עבודת תואר שני שהוגשה לפקולטה לכלכלה של אוניברסיטת קופנהגן. החל משנת 1996 באוניברסיטה נערכים הרצאות בהזמנת מומחים בולטים בתחום שנקראים "הרצאות זאותן". החל משנת 2008 הם נערכים כל שנתיים.

==קישורים חיצוניים==

* [https://www.economics.ku.dk/ZeuthenLectures/zeuthen_bibliography/ פרסומים של זאותן]
* [https://www.economics.ku.dk/ZeuthenLectures/karl_vind_note/ ביוגרפיה] 

קטגוריה:כלכלנים דנים
קטגוריה:בוגרי אוניברסיטת קופנהגן
קטגוריה:סגל אוניברסיטת קופנהגן
קטגוריה:דנים שנולדו ב-1888
קטגוריה:נפטרים ב-1959
פרננדו קואבה

פרננדו קואבה (בספרדית: Juan Fernando Cordero Cueva; נולד ב-27 במאי 1952, קואנקה) הוא פוליטיקאי ואדריכל אקוודורי.
== ביוגרפיה ==
פרננדו קואבה נולד ב-7 במאי 1952 בקואנקה. הוא למד אדריכלות באוניברסיטה המקומית וסיים אותה בשנת 1975. בהמשך הוא עבר השתלמויות בברזיל ובמדריד. בשנת 1977 הוא מונה לפרופסור באוניברסיטה בה למד. בשנים 1989–1991 ו-1994–1996 הוא פעל כדקאן.

בשנת 1996 פרננדו קואבה נבחר לראש עיריית קואנקה. בשנת 2000 הוא נבחר לכהונה השנייה ובשנת 2004 קיבל פרס לראש העיר מצטיין.

בשנת 2006 פרננדו קואבה נבחר לחבר בפרלמנט של אקוודור. בהיותו בתפקיד הוא מונה יושב ראש הוועדה ליצירת חוקה חדשה של המדינה. בשנת 2012 הוא מונה לשר ההגנה וכיהן בתפקיד זה עד לשנת 2014 בה הוחלף על ידי מריה פרננדה אספינוסה.

==קישורים חיצוניים==

* [https://web.archive.org/web/20081010173746/http://fernandocordero.net/view/2-fernando-cordero-cueva ביוגרפיה]

קטגוריה:פוליטיקאים אקוודורים
קטגוריה:שרי הגנה
קטגוריה:ילידי 1952
להמציא את הגלגל מחדש

גלגל עתיק שנחשף ב[[חפירה ארכאולוגית בצ'וגהא זנביל]]
להמציא את הגלגל מחדש הוא ביטוי עבור אדם המנסה לייצר מחדש שיטה בסיסית שכבר נוצרה על ידי אחרים, לרוב בדרך גרועה מהדרך הקיימת.

== משמעות ==
לרוב הביטוי נאמר בלעג לגבי אדם אשר ממחזר רעיונות קיימים בדרך גרועה יותר. השימוש בגלגל הוא בתור המצאה פשוטה שאינה נחשבת לבעלת פגמים תפעוליים, כך שניסיון להמציאו מחדש יהיה חסר טעם לא יוסיף ערך לחפץ, ויהווה בזבוז זמן.

== בתכנות ==

== לקריאה נוספת ==
<div class="mw-content-ltr">
*
*
</div>

קטגוריה:ביטויים
AMIA

Asociación Mutual Israelita Argentina (AMIA), "האגודה לערבות יהודית הדדית בארגנטינה" הוא הארגון המרכזי של הקהילה היהודית בארגנטינה. מרכזו ממוקם בבירת ארגנטינה, בואנוס איירס. מטרותיה העיקריות של האגודה, הן לקדם את הרווחה והפיתוח של הקהילה היהודית בארגנטינה, ולשמור על המסורת והערכים של הקהילה. בבניין האגודה בוצע בשנת 1994 הפיגוע בבניין הקהילה היהודית בארגנטינה בידי ארגון הטרור חזבאללה.

הארגון מספק חוויות איכותיות באמצעות מספר רב של פעילויות פורמליות ובלתי פורמליות, הן פעילויות פנאי והן פעילויות תרבותיות וחינוכיות, למשתתפים מכל הגילאים. הארגון מעודד מעורבות ברמה גבוהה בחיים היהודיים ובקהילה היהודית.

==היסטוריה==
הארגון הוקם ב-11 בפברואר 1894, בשם "חברה קדישא" (Sociedad de entierro del rito mosaico en Buenos Aires Jevrá Kedusha) JKA. הפעילויות הראשונות שלו נועדו ליצור את התנאים הדרושים למימוש המסורת היהודית. אחת מפעולותיו הראשונות הייתה ייסוד בית קברות קהילתי, פעולה שנועדה למסד את הנוכחות היהודית כמיעוט מכונן בחברה הארגנטינאית.

עם ההגירה המתמשכת של יהודים לארגנטינה, תוך זמן קצר גדלו פעילויות הארגון. החל משנות ה-20 של המאה העשרים, עם השתלבות האוכלוסייה היהודית בחברה הכללית, הפך AMIA למרחב הביטוי והייצוגיות של כל היהודים בארגנטינה.

ב-18 באפריל 1941 הוחלף שמו של הארגון מ Jevrá Kedushá - JKA לשמו הנוכחי AMIA.

ב-26 באוגוסט 1945 חנכה הקהילה את ביתה ההיסטורי, ברחוב לואי פסטר ברובע "אונסה" בבואנוס איירס.

AMIA משמש כארגון הגג ומרכז חיי הקהילה היהודית בארגנטינה, והוא מקום היווצרותם של יוזמות חשובות שעיצבו את הקהילה היהודית, כגון וועד החינוך היהודי, וועד הקהילות היהודיות בארגנטינה, "קרן צדקה", הרבנות הראשית של הקהילה האשכנזית בארגנטינה ועוד.

בשנת 1994, התקיימו סדרת חגיגות, לרגל ציון מאה שנה לייסוד הארגון, שנקטעו על ידי הפיגוע הרצחני ב-18 ביולי, בו נרצחו 85 אנשים.

בניין AMIA, שנהרס כליל בפיגוע, נבנה מחדש באותו אתר, ברחוב פסטר 633. בבניין, שנחנך מחדש בשנת 1999, שוכנים מוסדות קהילתיים שונים, בהם נציגות הסוכנות היהודית, ההסתדרות הציונית העולמית,ארגון דאיה - ארגון למלחמה באנטישמיות - וארגון DAC, האחראי על ביטחון הקהילה היהודית.

==קישורים חיצוניים==
* 

* 

קטגוריה:בואנוס איירס: היסטוריה
קטגוריה:יהדות ארגנטינה
קטגוריה:יהדות בואנוס איירס
קטגוריה:ארגונים יהודיים
אחוזת מודיאנו

אחוזת מודיאנו (ביוונית: Έπαυλη Μοδιάνο) הוא מבנה מגורים מפואר שהיה אחד ממבני המגורים של בני משפחת מודיאנו היהודית-איטלקית, אחת ממשפחות ה'פראנקוס' העשירות והחשובות בסלוניקי, יוון.

מאז 1970 המבנה משמש כמוזיאון הלאומי לפולקלור של מקדוניה היוונית. המבנה ממוקם בסלוניקי, בשדרות וסיליסיס אולגאס, ברובע אקסוכון.

==היסטוריה==
אחוזת מודיאנו בתחילת המאה ה-20
האחוזה נבנתה בשנת 1906 לפי התכנון הארכיטקטוני של האדריכל אלי מודיאנו, בנו של בעל האחוזה הגביר היהודי-איטלקי יעקב (ג'קוב) מודיאנו שהיה בתחילת המאה ה-20 ראש הקהילה היהודית בסלוניקי ואחד משבעת טובי העיר.

== ארכיטקטורה ==
אלמנטים של "אר נובו" בחלון של אחוזת מודיאנו.
האחוזה היא אחת הדוגמאות הבודדות בסלוניקי, לבית בורגני בסגנון אקלקטי. האדריכל, אלי מודיאנו הוסיף לסגנונו האקלקטי - בעיקר על המעקות ודלתות המתכת של הכניסה הראשית - אלמנטים של אר נובו, הזרם האמנותי החדש שהיווה השראה לאדריכל במהלך לימודיו באקול סנטרל פריז ובתכנון מבנים ארכיטקטוניים.

תצורת החזיתות מאופיינת בחלוקה ל-3 מרכיבים: בסיס-תיכון-כותרת (חלק עליון), עם סיתות אבן לא סדיר בבסיס, מסדים גלויים ופתחים גדולים בחזית הדרומית-מערבית. המבנה בעל ארבעה מפלסים, בשטח כולל של 1,200 מ"ר. כל מפלס מכיל חלל מרכזי גדול בצורת מתומן, שסביבו חדרי המגורים בצורה א-סימטרית.

אסימטריה זו, הבאה לידי ביטוי בשני סוגי החזיתות, אופיינית לאדריכלות האקלקטית אך גם לציוריות (פִּיטוֹרֶסְקִי) . חזית מקורה בת שתי קומות מחברת את החזית הדרומית והמערבית לרצף אחד ובו עמודים וקשתות אליפטיות מסביב. ה"אכסדרה" (גלריה) הדו-קומתית הזו, המשקיפה על הים ממערב ועל רכס האולימפוס מדרום, הפכה את האחוזה לייחודית ונבדלת מאחוזות אחרות בסלוניקי.

== שימושים ==
אחוזת מודיאנו, חזית דרומית-מערבית

האחוזה נבנתה בשנת 1906 עבור הגביר יעקב מודיאנו ומשפחתו. ב-1913, מיד לאחר כיבוש סלוניקי על ידי יוון, הוא נקנה על ידי הממשלה היוונית וניתן לקונסטנטינוס הראשון, מלך יוון ולמשפחת המלוכה. לאחר מכן הוא ניתן למפקד העליון של מקדוניה, ושימש כמבנה מגורים של המלך גאורגיוס השני.

בשנת 1947 הוקם בבניין בית הספר לרפואה צבאית ובתחילת שנות ה-60 בית הספר לתאולוגיה. בשנת 1970 החל לשמש כמוזיאון לפולקלור ואתנולוגיה של מקדוניה.

==ראו גם==
* אחוזת אלאטיני

==קישורים חיצוניים==

* [https://web.archive.org/web/20220104075347/https://thessaloniki.gr/locations/villa-modiano/?lang=en Villa Modiano], באתר העיר סלוניקי
* [https://www.greece.com/photos/destinations/Macedonia/Thessaloniki/City_Quarter/Nea_Krini/Jacob_Modiano_Villa/65733438 Jacob Modiano Villa], באתר התיירות Greece.com
* [https://www.openhousethessaloniki.gr/en/building/villa-modiano/ Villa Modiano], באתר openhousethessaloniki

==הערות שוליים==

קטגוריה:סלוניקי: מבנים
קטגוריה:יהדות סלוניקי
ולאדנה ווצ'יניץ'

ולאדנה ווצ'יניץ (), ידועה גם בשמה הפרטי בלבד, ולאדנה, היא זמרת מונטנגרית ממוצא צפון-מקדוני, נציגת מונטנגרו לאירוויזיון לשנת 2022 בטורינו, איטליה.

== ביוגרפיה ==
ולאדנה ווצ'יניץ' נולדה בטיטוגרד (פודגוריצה) שביוגוסלביה ב-18 ביולי 1986. סבה של ווצ'יניץ' מצד האם, בוריס ניזמובסקי, היה מפיק מוזיקלי ידוע במקדוניה הצפונית. הוא עמד בראש ארגון אמני הבמה של מקדוניה הצפונית וניהל אנסמבל בשם "מגניפיקו".<ref name="escunited"></ref> ווצ'יניץ' עצמה הראתה מגיל קטן עניין במוזיקה. היא רכשה את החינוך היסודי והתיכוני שלה בבתי ספר מוזיקליים כשהיא מתרכזת באופרה ובתיאוריה של המוזיקה. ווצ'יניץ' סיימה תואר בעיתונאות בפקולטה הלאומית למדעי המדינה של מונטנגרו.

בשנת 2003 החלה ווצ'יניץ' להופיע בתוכנית קריוקי, ומאוחר יותר באותה השנה הוציאה את סינגל הבכורה שלה בהופעה בפסטיבל בעיר בודווה שבמונטנגרו.<ref name="sinnercity"></ref> ב-3 במרץ 2005 השתתפה ווצ'יניץ' בקדם האירוויזיון המונטנגרי לאותה השנה עם השיר "Samo moj nikad njen", היא לא הצליחה לנצח, וסיימה במקום ה-18, היא לא התקדמה לקדם הפדרלי של סרביה ומונטנגרו שנערך יום לאחר מכן.<ref></ref> בשנת 2006 חזרה והשתתפה ווצ'יניץ' בקדם המונטנגרי לאירוויזיון בדואט עם בויאנה ננזיץ' בשיר "Željna", היא העפילה לגמר וסיימה בו במקום ה-15.<ref></ref>

בשנים שלאחר מכן הופיעה ווצ'יניץ' ברחבי מונטנגרו, הוציאה סינגלים ובשנת 2010 יצא אלבומה הראשון - "Sinner City", בשפה האנגלית. בשנת 2017 ווצ'יניץ' הגישה תוכנית ב-MTV Adria, והייתה לאמנית הסולו הראשונה לעשות זאת ממונטנגרו.<ref name="cdm"></ref>

בסוף העשור השני של המאה העשרים ואחת ווצ'יניץ' הקימה מגזין אופנה אינטרנטי.<ref name="cdm"/> כעורכת ראשית ובעלים של המגזין היא תרמה בראיונות שונים של פוליטיקאים, אנשים מתחום האופנה ודמויות שונות מתחום המוזיקה.<ref name="cdm"/>

ב-4 בינואר 2022 נודע כי ווצ'יניץ' תייצג את מונטנגרו באירוויזיון 2022 בטורינו, איטליה.<ref></ref> יום לאחר מכן נודע כי שם השיר שלה יהיה "Breathe" וכי הוא יושר בשפה האנגלית.<ref></ref> ב-12 במאי 2022 ביצעה ווצ'יניץ' את "Breathe" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מקומה בחצי הגמר היה 17 עם 33 נקודות.

== דיסקוגרפיה ==
=== אלבומים ===
* 2010 - Sinner City

== קישורים חיצוניים ==

== הערות שוליים ==

קטגוריה:מונטנגרים
קטגוריה:משתתפי אירוויזיון 2022
קטגוריה:נציגי מונטנגרו באירוויזיון
קטגוריה:ילידות 1986
ניקול חירין

ניקול חירין (נולדה ב-16 בינואר 2001) היא טניסאית ישראלית. דורגה בשיאה במקום 419 בעולם (אוגוסט 2022) בדירוג ה-WTA. אלופת ישראל בטניס לשנת 2021. חירין היא חברת נבחרת גביע הפדרציה של ישראל.

== ביוגרפיה ==
חירין נולדה ב-16 בינואר 2001 בישראל. בגיל 3 התחילה לשחק טניס.

ב־28 בנובמבר 2021 זכתה יחד עם הטניסאית הסלובקית זלניקובה בטורניר הזוגות בפיוצ'ר יוון.

=== 2022 ===
ב-2 בינואר 2022 זכתה בתואר אלופת ישראל בטניס (לצד ישי עוליאל אלוף הגברים). תוצאות המשחק היו 6:2, 4:6 ו-4:6, בהם ניצחה את האלופה הקודמת לינה גלושקו.
לאחר הזכייה אמרה:

== קישורים חיצוניים ==

== הערות שוליים ==

קטגוריה:אלופות ישראל בטניס
קטגוריה:ישראליות שנולדו ב-2001
קטגוריה:ישראלים שנולדו ב-2001
אירופה פלוס

אירופה פלוס (ברוסית: Европа Плюс) היא תחנת הרדיו המסחרית הלא-ממשלתית הראשונה בברית המועצות וברוסיה. משדרת בפורמט CHR. החלה לשדר ב-30 באפריל 1990. מדינות שידור: רוסיה, אוקראינה, קירגיזסטן, קזחסטן, מולדובה וכן טג'יקיסטן. אירופה פלוס תופסת עמדה מובילה בקרב רשתות הרדיו של רוסיה. הקהל המרכזי של תחנת הרדיו הוא צעירים ופעילים מתחת לגיל 35.

הפרויקט הגדול ביותר מחוץ לאוויר הוא ה"Europa Plus Live" השנתי רב השעות ב-Open air . ב-27 ביולי 2019, 400,000 איש ביקרו בכיכר של ליבת הספורט הדרומי "לוז'ניקי", ומספר הצופים הכולל עמד על כ-1.5 מיליון. 23 להקות זרות ורוסיות פופולריות השתתפו בקונצרט בן 7 שעות באוויר הפתוח.

==קישורים חיצוניים==

* 

קטגוריה:רוסיה: תחנות רדיו
קטגוריה:תחנות מוזיקה
Flashlight (שיר של ג'סי ג'יי)

"Flashlight" (בעברית: "פנס") הוא סינגל של הזמרת האנגלייה, ג'סי ג'יי, שנמצא בפסקול של הסרט פיץ' פרפקט 2. השיר נכתב על ידי סיה, כריסטיאן גוזמן, ג'ייסון מור וסם סמית', והופק על ידי ארון ברום וקוק הראל.<ref></ref> השיר יצא, על ידי חברת התקליטים ריפבליק רקורדס, ב-23 באפריל 2015. נכון לינואר 2022, השיר הושמע למעלה מ-399 מיליון פעמים בספוטיפיי.<ref></ref>

גרסת "Sweet Life Mix" בביצועה של היילי סטיינפלד הופיעה גם כן בפסקול של הסרט פיץ' פרפקט 2. גרסה זו מופיעה גם במהדורה היפנית של המיני-אלבום הראשון שלה, Haiz.<ref name="itunesjpn"></ref> נכון לאפריל 2024, גרסה זו הושמעה למעלה מ-190 מיליון פעמים בספוטיפיי.<ref></ref>

== ביקורת ==
סטיבן ג'יי הורוביץ, מהמגזין בילבורד, העניק לשיר שני כוכבים מתוך חמישה, ואמר כי השיר: "נוטה לשירת עצמות מצחיקות בסינגלים היותר אופטימיים שלה, ג'סי ג'יי מחזירה את הכוח הקולי שלה ב-"'Flashlight' הפושר, מחוץ לפסקול Pitch Perfect 2. ההגשה העדינה יותר תתקבל בברכה אם שיר לא היה כל כך צבוע, היא מתנגנת כמו פנטומימה של בלדת סיה, אבל בלי הקצה הרגשי."<ref></ref>

== וידאו קליפ ==
הווידאו קליפ, בבימויה של האנה לוקס דייוויס, יצא בערוץ היוטיוב של ג'סי ג'יי ב-24 באפריל 2015.<ref name="billboard"></ref> נכון לינואר 2022, הווידאו קליפ נצפה למעלה מ-672 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!אוסטרליה (ARIA)
|פלטינה
|70,000
|-
!דנמרק (IFPI Danmark)
|זהב
|45,000
|-
!גרמניה (BVMI)
|זהב
|200,000
|-
!איטליה (FIMI)
|זהב
|25,000
|-
!ניו זילנד (RMNZ)
|זהב
|7,500
|-
!הממלכה המאוחדת (BPI)
|פלטינה
|600,000
|}

== היסטוריית יציאות לאור ==
{| class="wikitable"
! scope="col" | אזור
! scope="col" | תאריך
! scope="col" | פורמט
! scope="col" | חברת תקליטים
! scope="col" | הערות
|-
! ארצות הברית
| 23 באפריל 2015
| rowspan="2" | הורדה דיגיטלית
| rowspan="2" |ריפבליק רקורדס
|<ref></ref>
|-
! הממלכה המאוחדת
| 11 במאי 2015
|<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי ג'סי ג'יי
קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי סיה
קטגוריה:שירים שנכתבו על ידי סם סמית'
קטגוריה:וידאו קליפים שבוימו על ידי האנה לוקס דייוויס
קטגוריה:שירים מסרטי קולנוע
קטגוריה:בלדות משנות ה-2010
קטגוריה:בלדות פופ
קטגוריה:סינגלים בהוצאת ריפבליק רקורדס
קרן רובין

קרן (אן) רובין (נולדה כקרן אן רוי) (נולדה ב-1980) היא יזמית אמריקאית. היא הצטרפה ל-HubSpot, בו הנחתה את HubSpot TV,<ref name=":0"></ref> והייתה יזמית ב-Matrix Partners בשנים 2013 ו-2014. בשנת 2014, היא הצטרפה ל-Quantopian כסגנית נשיא לניהול מוצריה.<ref name=":1"></ref><ref name=":2"></ref> ב-2015 היא חיברה מחקר שמראה שחברות בראשות נשים מבצעות ביצועים טובים מהממוצע.<ref name=":3"></ref> היא החלה את הקריירה שלה ב-2004 בהשקעות בנקאות.

== ביוגרפיה וחינוך ==
אביה של רובין, דייוויד סי רוי, הוא פיזיקאי שהפך לפסל קינטי ואמה היא פסלת שהפכה לאשת עסקים.<ref name=":4"></ref> מגיל צעיר גילתה עניין בהצגה מול המצלמה.<ref></ref> ב-2004, היא השלימה תואר ראשון במדעי המחשב בטריניטי קולג' בהרטפורד, קונטיקט. היא השלימה עשר פעמים ריצת שדה, פעמיים כקפטן ב-All Americans Division III Cross Country של איגוד מאמני המסלול ושטח הקרוס-קאנטרי בארצות הברית.<ref name=":5"></ref><ref></ref>

== קריירה ==
קרן רובין ומייק וולפ (מימין) מארחים את [[דייוויד מירמן סקוט ב-HubSpot. צולם ב-13 בפברואר 2009]]
רובין החלה את הקריירה שלה ב-2004 בבנקאות השקעות, ולאחר מכן הייתה מנהלת פרויקטים הנוגעים בקידום מכירות במשך ארבע שנים (שנרכשה על ידי TheStreet.com ב-2007). היא עברה לבוסטון כדי להצטרף ל־HubSpot כעובדת מספר 30 ב-2008. אף על פי שהתפקיד העיקרי שלה שם היה ניהול מוצרים, היא גם הנחתה כמה מאות פרקים שבועיים של שידור אינטרנטי אשר נקראו קודם "HubSpot TV" ולאחר מכן "Marketing Update".<ref></ref><ref></ref><ref></ref> בשנים 2013 ו-2014, היא עבדה 14 חודשים בתור יזמית ב-Matrix Partners. מ-2014 עד 2016, היא הייתה סמנכ"לית מוצרים ב-Quantopian. בשנת 2016, רובין הצטרפה לחברת הרובוטיקה ושיחות ועידה טלפונית של הבחרה Owl Labs, כ-"סמנכ"לית צמיחה".<ref></ref>

== מחקר על ביצועי עסקים בראשות נשים ==
ב-2015 פרסמה רובין מחקר שמראה כי תיק היפותטי של השקעות בחברות בהובלת נשים יצליח פי שלושה מהשקעה רגילה בקרן אינדקס המבוססת על S&P 500 באותו טווח זמן.<ref></ref> המחקר שלה נוצר בהשראת דו"ח Gender 3000 של קרדיט סוויס. נכתב במפורש כי "חברות עם יותר מאישה אחת בדירקטוריון החזירו תרכובת של 3.7% בשנה על אלו שאין להם..." ובכל זאת באופן פרדוקסלי. רק ל-"12.7% מהדירקטוריונים היה גיוון מגדרי".

==קישורים חיצוניים==

== הערות שוליים ==

קטגוריה:יזמים אמריקאים
קטגוריה:יזמות אמריקאיות
קטגוריה:בנקאיות אמריקאיות
קטגוריה:בנקאים אמריקאים
קטגוריה:בוגרי מכללת טריניטי (קונטיקט)
קטגוריה:אמריקאיות שנולדו ב-1980
קטגוריה:אמריקאים שנולדו ב-1980
Rock Bottom (שיר של היילי סטיינפלד)

"Rock Bottom" הוא סינגל של הזמרת-יוצרת האמריקאית, היילי סטיינפלד, בשיתוף להקה הפופ האמריקאית, DNCE. השיר יצא, על ידי חברות התקליטים ריפבליק רקורדס ויוניברסל מיוזיק גרופ, ב-26 בפברואר 2016, כסינגל השני מהמיני-אלבום הראשון שלה, Haiz.<ref name="AllAccess"></ref><ref name="TeenVogue"></ref> השיר נכתב על ידי מאטמן & רובין, ג'וליה מייקלס וג'סטין טרנטר, והופק על ידי מאטמן & רובין.<ref name="AllMusic"></ref>

נכון לינואר 2022, השיר הושמע למעלה מ-243 מיליון פעמים בספוטיפיי.<ref></ref>

== ביקורת ==
תוכנית הטלוויזיה האמריקאית, Access Hollywood, קבעה כי השיר הוא שיר "ג'אם סגנוני ואופטימי, מלא בטירוף ונשמה".<ref name="Access Hollywood"></ref> ג'ף נלסון, מהמגזין פיפל, אמר כי השיר הוא שיר "ג'אם פופי ומבעבע, 'Rock Bottom' מתאר את השיאים והשפל של אהבה צעירה שגורמים לזוג 'לחזור בשביל עוד'".<ref name="People"></ref> מייק ואס, מ-Idolator, אמר כי השיר הוא "השיר הטוב ביותר ב-EP [של היילי סטיינפלד]".<ref></ref>

== קליפ ==
הווידאו קליפ לשיר, בבימויה של מליה ג'יימס, יצא בערוץ היוטיוב של היילי סטיינפלד ב-25 במרץ 2016.<ref></ref> נכון לינואר 2022, הווידאו קליפ נצפה למעלה מ-153 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!ניו זילנד (RMNZ)
|זהב
|7,500
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable sortable plainrowheaders"
! scope="col" |אזור
! scope="col" |תאריך
! scope="col" |פורמט
! scope="col" |חברת תקליטים
! scope="col" |הערות
|-
! rowspan="2" | ארצות הברית
| 26 בפברואר 2016
| הורדה דיגיטלית
|ריפבליק רקורדס, יוניברסל מיוזיק גרופ
|<ref></ref>
|-
| 1 במרץ 2016
| 40 שירי הרדיו המובילים
|ריפבליק רקורדס
|
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2016
קטגוריה:שירי DNCE
קטגוריה:שירי היילי סטיינפלד
קטגוריה:שירים באנגלית
קטגוריה:שירים שנכתבו על ידי ג'וליה מייקלס
קטגוריה:שירים שנכתבו על ידי ג'סטין טרנטר
קטגוריה:שירים שנכתבו על ידי מאטמן & רובין
קטגוריה:שירים שהופקו על ידי מאטמן & רובין
קטגוריה:סינגלים בהוצאת ריפבליק רקורדס
קמילו פלגן

קמילו ז'ין ניקולאס פלגן (; 17 בנובמבר 1920 – 16 ביולי 2005) היה זמר, תמלילן, תקליטן ומגיש טלוויזיה לוקסמבורגי. הוא ייצג את מדינתו באירוויזיון 1960 וב-1962.

== ביוגרפיה ==
לאחר לימודיו האקדמיים החל פלגן לעבוד כמורה. במרוצת מלחמת העולם השנייה תרגם לנאצים, שכבשו את לוקסמבורג, כמה כתבים בצרפתית, ואף כתב מקומון בשפה לרווחת התושבים. בד בבד למד תיאטרון ומוזיקה אופראית במכללות בבריסל ובלייז'. בשנת 1946 הצטרף לרדיו הממלכתי של לוקסמבורג כזמר במקהלה וככתב בשפה הצרפתית. בשנת 1949 סיים את התמחותו כזמר בריטון וכשחקן תיאטרון. ב-1951 הוציאה לאור את סינגל הבכורה שלו, "Bonjour les amies" ("שלום חברים"), בפורמט תקליט. שירו השני הפך לשיר הנושא של רשות השידור הלוקסמבורגית. בשנת 1953 פרסם את "Onkel Toms altes Boot" ("הסירה הישנה של הדוד טום"), שהיה לשירו הראשון של פלגן בשפה הגרמנית. בשנת 1960 הכריזה רשות השידור הממלכתית במדינה כי פלגן נבחר לייצג אותה באירוויזיון 1960, עם השיר "So laang we's du do bast". הוא הגיע למקום ה-13 והאחרון, עם נקודה אחת שהוענקה על ידי חבר השיפוט האיטלקי. שנתיים אחר כך נבחר שוב לייצג את לוקסמבורג באירוויזיון 1962, עם השיר "Petit bonhomme". בניגוד לפעם הקודמת, הוא הגיע למקום השלישי עם 11 נקודות.

הוא הקליט גרסת כיסוי לשיר "I respect your grey hair" של הזמר הבלגי בוביאן סחופן. גרסה זו הפכה ללהיט בלוקסמבורג, הולנד, בלגיה וצרפת.

פלגן החל לתרגם שירים מוכרים לשפה הגרמנית תחת שמו הבדוי, ז'אן ניקולאס. הוא תרגם עבור כמה ממיטב המוזיקאים בשנות ה-60 דוגמת קוני פרנסיס וקטרינה ולנטה. שמועה בנוגע לזהותו של המתרגם המסתורי לא איחרה לבוא. לפיה, פלגן השתמש בשם עט נוסף, "לי מונטגיו", שהיה שם העט של לורנס "לארי" מ. יאזקיאל. לורנס היה מורה בבית ספר בלונדון. בשנות ה-60 החל להתפרסם כזמר בגרמניה, ואף עבד עם כמה חברות תקליטים מוכרות כמו A&M רקורדס, לפני פרישתו ומעברו ל.<ref>Bernd Matheja, 1000 Nadelstiche: Biographien, Discographien, Cover & Fotos, Bear Family Records, Hambergen, 2000.</ref> בשנת 1964 פרסם פלגן תחת שמו האמיתי את תרגומו לשירים של הביטלס "I Want to Hold Your Hand" ו-"She Loves You".

בשנים 1965–1973 הנחה פלגן את השידורים בגרמנית של "Jeux sans frontières".<ref></ref> לאחר מכן פרש מהקריירה שלו ועבר לגור בעיירה נידחת בלוקסמבורג.

הוא נפטר ב-16 ביולי 2005, בגיל 84.

== קישורים חיצוניים ==

== הערות שוליים ==

קטגוריה:זמרים לוקסמבורגים
קטגוריה:נציגי לוקסמבורג באירוויזיון
קטגוריה:משתתפי אירוויזיון 1960
קטגוריה:ילידי 1920
קטגוריה:נפטרים ב-2005
העיר האבודה (סרט, 2022)

העיר האבודה (באנגלית: The Lost City) הוא סרט קומדיה רומנטית אמריקאי מסוגת הרפתקאות ופעולה, אשר עלה לאקרנים ב-25 במרץ 2022. את הסרט ביימו ארון ואדם ני, אשר כתבו את התסריט יחד עם אורן עוזיאל ודנה פוקס, על פי רעיון של סת' גורדון. הסרט הופץ על ידי חברת סרטי פרמאונט. בסרט מככבים סנדרה בולוק וצ'נינג טייטום בתפקידים הראשיים.

==תקציר העלילה==
סופרת יפת תואר ובודדה בשם לורטה סייג', שכתבה ספרי הרפתקאות ורומנטיקה בנושא אתרים אקזוטיים, נחטפה בידי מיליארדר אשר מביא אותה להרפתקה בג'ונגל על מנת למצוא אוצר אבוד. כאשר הדוגמן מכריכת הספר שלה רואה שהיא נחטפה הוא יוצא בעזרת ג׳ק המאמן להציל אותה. אחרי שהסוכנת שלה פנתה למשטרה שלא יכלה לפעול בעניין, הסוכנת שלה יוצאת גם היא לנסות להציל אותה.

==שחקנים==
* סנדרה בולוק - לורטה/אנג'לה
* צ'נינג טייטום - אלן/דאש
* דניאל רדקליף - אביגיל פיירפקס
* דאווין ג'וי רנדולף - בת'
* פאטי האריסון - אליסון
* אוסקר נונז - אוסקר
* בראד פיט- ג'ק טריינר
* ריימונד לי - השוטר גומז
* אדם מי - השוטר סוייר
* בואן יאנג - ריי המנחה
* תומאס פורבס-ג'ונסון - ג'וליאן
* הקטור חניבל - רפי
* ג'והן פרינגל - ננה
* סטיבן לאנג - נבל בדיוני

==הפקה==
באוקטובר 2020, הוכרז כי סנדרה בולוק תצטרף לסרט "העיר האבודה של D", ארון ואדם ני יביימו את הסרט על פי תסריט של סת' גורדון ודנה פוקס, וולוק בנוסף תפיק את הסרט באולפני "Fortis Films" והרט יפץ על ידי חברת פרמאומנט.<ref></ref> בדצמבר של אותה שנה, נודע כי צ'נינג טייטום יישחק בסרט.<ref></ref> במרץ 2021, פאטי האריסון, דניאל רדקליף ודאווין ג'וי רנדולף ישחקו בסרט.<ref></ref><ref></ref><ref></ref> באפריל 2021, נודע כי אוסקר נונז ובראד פיט ישחקו בסרט בעוד שפיט יופיע בסרט ככוכב אורח.<ref></ref><ref></ref>

צילומי הסרט החלו במאי 2021,<ref></ref> וצולמו באזורי הרפובליקה הדומיניקנית ביניהם: סמנה, סנטו דומינגו, קאסה דה קאמפו, מונטה פלאטה פרווינס ואולפני Pinewood Dominican Repub.<ref></ref> צילומי הסרט הסתיימו ב-16 באוגוסט 2021.<ref></ref>

==הפצה==
באוקטובר 2021, הוכרז כי שם הסרט "The Lost City of D" ישתנה ל-"The Lost City" ועתיד לצאת לאקרנים ב-25 במרץ 2022.<ref></ref> לאחר שבמקור הסרט הוכרז ל-15 באפריל 2022.<ref></ref>

==קישורים חיצוניים==
* 

* 

==הערות שוליים==

קטגוריה:סרטי 2022
קטגוריה:סרטים על סופרים
קטגוריה:סרטי פרמאונט
קטגוריה:סרטי הרפתקאות אמריקאיים
קטגוריה:סרטי קומדיה אמריקאיים
קטגוריה:סרטי קומדיה רומנטית אמריקאיים
קטגוריה:סרטים באנגלית
אולי הלילה

אולי הלילה הוא שיר מאת הזמר הישראלי משה פרץ. את השיר כתב, הלחין ועיבד פרץ.<ref></ref> השיר נכלל באלבומו השישי של פרץ, "כל המילים השמחות" והוא גם הסינגל הראשון מתוכו. הוא הוצג כמועמד למצעדי הפזמונים השבועיים של רשת ג' ב-13 בספטמבר 2012, זכה להצלחה וצעד כ-11 שבועות, עד 27 בדצמבר של אותה השנה. בשיאו הגיע למקום החמישי במצעד, ובמצעד השנתי תשע"ג דורג במקום ה־17.

== רקע ==
השיר יצא לאור ב-5 בספטמבר 2012. ביום צאתו ביצע פרץ את השיר לראשונה במהלך גמר כוכב נולד 10 יחד עם שלישיית הגמר - אור טרגן, איטן גרינברג ואניטה גסין.<ref></ref> השיר תואר כ"שיר רוק עם אלמנטים אלקטרוניים וביט של דאנס".<ref></ref>

== הצלחה ==
לפי מדיה פורסט, השיר היה המושמע ביותר בתחנות הרדיו הישראליות לשנת תשע"ג.<ref></ref> ועל פי אקו"ם השיר הוא השלישי המושמע ביותר לשנה זו, לאחר "עוד" של נתן גושן ו"לייק וואנקה" של קרן פלס.<ref></ref>

== וידאו קליפ ==
הווידאו קליפ יצא בצמוד לצאת השיר ובוים על ידי יריב פיין וגיא כושי-זאביק דרור. הקליפ כולל תכנים פרסומיים של מותג הספורט הגרמני, אדידס. הווידאו הוא בשחור-לבן ומציג את פרץ רץ ברחבי העיר תל אביב בלילה.

נכון לשנת 2022 צבר הקליפ מעל ל-2.8 מיליון צפיות ביוטיוב.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2012
קטגוריה:סינגלים מ-2012
קטגוריה:שירי משה פרץ
קטגוריה:שירים שנכתבו על ידי משה פרץ
קטגוריה:שירים על מסיבות
קטגוריה:שירי דאנס-פופ
קטגוריה:סינגלים שהגיעו למקום הראשון במצעד העברי של מדיה פורסט
הקשיחות הגרמנית החדשה

הז'אנר המוזיקלי המכונה "הקשיחות הגרמנית החדשה" (מגרמנית: Neue Deutsche Härte; לעיתים מקוצר ל-NDH, מכונה גם דאנס מטאל או רוק כבד גרמני חדש) הוא תת-ז'אנר של מוזיקת רוק ומטאל אשר התפתח בגרמניה ובאוסטריה בין שנות ה-90 לשנות האלפיים המוקדמות.

המונח, המתאר ז'אנר המשלב בתוכו מאפיינים של מספר סגנונות מטאל ומוזיקה תעשייתית יחד עם הז'אנר המכונה "הגל הגרמני החדש" (Neue Deutsche Welle) , נטבע לראשונה על ידי להקת רמשטיין, מחלוצות הז'אנר, באלבומם הראשון "Herzeleid".

==מאפיינים==
הז'אנר מתואר כז'אנר "קרוס-אובר" המושפע, כפי שצוין לעיל, ממוזיקת ה"גל החדש" הגרמנית (Neue Deutsche Welle) וכן מגרוב מטאל ומטאל אלטרנטיבי בשילוב עם אלקטרו-אינדסטריאל וטכנו. כלי הנגינה המשומשים בז'אנר זה הם לרוב כלי הנגינה האופייניים לרוב סוגי המטאל: גיטרות חשמליות, גיטרה בס ומערכת תופים, אך ישנו שימוש רב גם בסינתיסייזרים, בדוגמי צלילים (סמפלרים) ולעיתים גם במכונות תופים, כלים האופייניים למוזיקה האלקטרונית.

מילות רוב השירים בז'אנר הן ברובן בשפה הגרמנית והשירה מתבצעת לרוב על ידי סולן בעל קול גברי עמוק. השירה היא ברובה נקייה אך לעיתים מתבצע שימוש גם בגראולינג ובצרחות. סגנון זה נוטה להותיר במאזין רושם של עליונות ושליטה, ועל כן נוהגים הסולנים בז'אנר זה להדגיש הגייה של עיצורים מסוימים דוגמת הריש המתגלגלת האופיינית לז'אנר.

הליריקה האופיינית לז'אנר יכולה לעסוק בנושאים שגרתיים דוגמת אהבה, שנאה, דת, מוות ומיניות אך לרוב קיימת הנטייה לעסוק בנושאים הנחשבים כטאבו דוגמת סאדו-מזוכיזם, נקרופיליה, גילוי עריות, קניבליזם ועוד. התדמית של מרבית להקות ה-NDH מצטיירת לעיתים כמיליטריסטית ולעיתים קרובות (בעיקר מחוץ לגרמניה) מואשמות להקות רבות בז'אנר על היותן משויכות לנאציזם. בעוד ישנן להקות שמרבות להשתמש בהרמזים נאציים או לכל הפחות באזכורים למשטרים מלוכניים למיניהם, להקות רבות בוחרות דווקא לא לעסוק בנושאים שכאלו ובמקרה של להקות כרמשטיין אף להתרחק מהתדמית הנאצית שהודבקה לז'אנר במיינסטרים.

==להקות ואמנים בולטים בז'אנר==
* Oomph! 
* רמשטיין
* Megaherz 
* Eisbrecher 
* יואכים ויט 
* Hanzel und Gretyl 
* Unheilig 
* L'Âme Immortelle 
* רואוסקה

==קישורים חיצוניים==
* אקסל שמידט וקלאוס ניומן-בראון, [https://books.google.co.il/books?id=0ykjKReN-ygC&redir_esc=y Die Welt der Gothics: Spielräume düster konnotierter Transzendenz], 2004 
* [https://tchelet.org.il/article.php?id=284&page=all רמשטיין ושובו של הזעם הטבטוני], תרגום לעברית של מאמר מאת קלייר ברלינסקי, באתר "תכלת ברשת"

קטגוריה:סגנונות מטאל
קטגוריה:מוזיקה גרמנית
שאקיל מקיסיק

שאקיל מקיסיק (באנגלית: Shaquielle McKissic; נולד ב-17 באוגוסט 1990) הוא כדורסלן אמריקאי המשחק באולימפיאקוס מליגת העל היוונית והיורוליג.

== קריירה ==
=== סקאבוליני פזארו ===
לאחר שלא נבחר בדראפט 2015 חתם מקיסיק ב-סקאבוליני פזארו מליגת העל האיטלקית בכדורסל. לאחר חמישה חודשים בלבד, חתם מקיסיק בצ'אנגון לג' סאיקרס מליגת העל דרום קוראינית בכדורסל.

=== צ'אנגון לג' סאיקרס ===
ב-7 בדצמבר 2015 חתם מקיסיק ב-צ'אנגון לג' סאיקרס שם העמיד ממוצעים של 16.1 נקודות.

=== יוזאק ספורטיף ===
לאחר עונה מוצלחת בדרום קוריאה עבר מקיסיק ליוזאק ספורטיף הטורקית ששיחקה באותה עונה ב-ליגת העל הטורקית ששם סיימה במקום הארבע עשר ובליגת האלופות בכדורסל שם סיימה במקום השישי בשלב הבתים הראשון וירדה ליורופקאפ שם סיימה ברבע הגמר כשבשמינית הגמר ניצחה את מוניצ'יפל אוראדיה 164–180 (בסיכום שני המשחקים) וברבע הגמר הפסידה לנאנטר 167–192 (בסיכום שני המשחקים).

=== גראן קנריה ===
ב-29 ביוני 2017 חתם מקיסיק בגראן קנריה הספרדית ששיחקה באותה העת בליגת העל הספרדית וביורוקאפ, ב-6 בדצמבר 2017 מקיסיק עזב את הקבוצה לאחר שהתעמת עם מאמנו לואיס קאסמירו. לאחר שעזב את הקבוצה היא העפילה ליורוליג לראשונה בתולדותיה.

=== אבטודור סראטוב ===
שישה ימים לאחר שעזב את גראן קנריה (ב-4 בינואר 2018) חתם מקיסיק באבטודור סראטוב הרוסית ששיחקה אז בליגת ה-VTB ובליגת האלופות בכדורסל עד שהודחה וירדה ליורופקאפ. באותה עונה סיימה אבטודור סראטוב במקום החמישי ב-VTB עם 14 ניצחונות לעומת 10 הפסדים.

=== גזיאנטפ בסקטבול ===
בקיץ 2018 חתם מקיסיק בגזיאנטפ בסקטבול ששיחקה אז בליגת העל הטורקית בכדורסל.

=== בשיקטש ===
ב-5 ביולי 2019 חתם מקיסיק בבשיקטש הטורקית ששיחקה באותה עונה בליגת העל הטורקית ובליגת האלופות בכדורסל. באותה עונה הוא העמיד ממוצעים של 17.1 נקודות בכל המסגרות. באותה עונה בשיקטש הגיע לשלב 16 האחרונות של ליגת האלופות בכדורסל שם הפסידה 0–2 בסדרה נגד טורק טלקום. בליגת העל הטורקית הבוצה סיימה במקום השמיני עם 11 ניצחונות ו-12 הפסדים. ב-1 בפברואר 2020 עזב מקיסיק את בשיקטש.

=== אולימפיאקוס ===
ב-10 בפברואר 2020 חתם מקיסיק באולימפיאקוס, שם הספיק לשחק 3 משחקי יורוליג בלבד. שבהם העמיד ממוצעים של: 13.7 נקודות, 2.0 ריבאונדים, 1.7 אסיסטים ו-1.0 חטיפות (ביורוליג). באותה עונה קבוצתו סיימה במקום ה-11 עם 12 ניצחונות ו-16 הפסדים. בעונתו השנייה בקבוצה (עונת 2020/2021) העמיד מקיסיק ממוצעים של: 10.7 נקודות, 2.3 ריבאונדים, 2.2. אסיסטים ו-1.5 חטיפות (ביורוליג). באותה עונה אולימפיאקוס סיימה במקום ה-12 עם 16 ניצחונות לעומת 18 הפסדים. העונה מקיסיק מעמיד ממוצעים של: 6.6 נקודות, 2.0 ריבאונדים, 1.2 אסיסטים ו-0.5 חטיפות.

==קישורים חיצוניים==

קטגוריה:כדורסלני גראן קנריה
קטגוריה:כדורסלני אבטודור סראטוב
קטגוריה:כדורסלני סקאבוליני פזארו
קטגוריה:כדורסלני בשיקטש
קטגוריה:כדורסלני אולימפיאקוס
קטגוריה:כדורסלנים אמריקאים
קטגוריה:אמריקאים שנולדו ב-1990
קימברלי לואייזה

קימברלי גואדלופה לואיזה מרטינס (בספרדית: Kimberly Loaiza; מכונה קימברלי לואיזה; נולדה ב-12 בדצמבר 1997) היא זמרת ויוטיוברית מקסיקנית.

התפרסמה לראשונה ב-2 בדצמבר 2016 ובתוך שבוע אחד היו לה 100 אלף מנויים בערוץ הYouTube שלה, כיום הערוץ שלה הוא השלשי במקסיקו עם מעל ל-26,900,000 מנויים.

השווי נטו של לואיזה מוערך בכ-5 מיליון דולר.

== ביוגרפיה ==
קימברלי גואדלופה לואיזה מרטינס נולדה ב-12 בדצמבר 1997 בעיר מקסיקלי שבצפון מקסיקו.

ב-2019 התחתנה עם בן זוגה חואן דה דיוס, ובהמשך השנה נכנסה להיריון ממנו.

לשניים יש בת משותפת קימה סופיה פנטוג'ה לואיזה.

=== קריירה ===

ב-15 בנובמבר 2016 פתחה את ערוץ הYouTube שלה שהגיע ל-100 אלף מנויים בתוך שבוע אחד. לואיזה המשיכה להתפרס במהירות ב-2017 הגיעה למיליון מנויים בערוץ, וב-2018 לעשר מיליון.

כיום הערוץ שלה הוא השלשי במקסיקו עם מעל ל-26,900,000 מנויים.

באינסטגרם יש לה יותר מ 12 מיליון עוקבים, ובטוויטר יותר 2 מיליון.

ב-2020 פתחה חשבון טיקטוק, וכיום הוא החשבון המקסיקני הכי נעקב בפלטפורמה, והשמיני בעולם עם 57.7 מיליון עוקבים.

==קישורים חיצוניים==

== הערות שוליים ==

קטגוריה:זמרות מקסיקניות
קטגוריה:טיקטוקריות
קטגוריה:יוטיובריות
קטגוריה:פעילות אינטרנט
קטגוריה:פעילי אינטרנט
קטגוריה:מקסיקניות שנולדו ב-1997
קטגוריה:מקסיקנים שנולדו ב-1997
Modern Loneliness

"Modern Loneliness" הוא סינגל של הזמר-יוצר האמריקאי, לאוב, שיצא, על ידי חברת התקליטים AWAL, ב-20 בפברואר 2020, ונכלל באלבום האולפן הראשון שלו, How I'm Feeling.<ref name=":0"></ref><ref></ref> השיר נכתב על ידי לאוב, ג'ונתן סימפסון, מייק אליזונדו, מייקל מטוסיק ומייקל פולק, והופק על ידי לאוב, ג'ונתן סימפסון ומייק אליזונדו.

נכון לינואר 2022, השיר הושמע למעלה מ-120 מיליון פעמים בספוטיפיי.<ref></ref>

== וידאו קליפ ==
הווידאו קליפ הראשון של הסינגל יצא ב-20 בפברואר 2020. נכון לינואר 2022, הווידאו קליפ נצפה למעלה מ-15 מיליון פעמים.<ref></ref>

הווידאו קליפ השני, בגרסה האקוסטית, של הסינגל יצא ב-2 באפריל 2020. נכון לינואר 2022, הווידאו קליפ נצפה למעלה מ-2.3 מיליון פעמים.<ref></ref>

הווידאו קליפ השלישי של הסינגל יצא ב-16 באפריל 2020. נכון לינואר 2022, הווידאו קליפ נצפה למעלה מ-3.9 מיליון פעמים.<ref></ref>

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי לאוב
קטגוריה:שירים באנגלית
קטגוריה:שירים שנכתבו על ידי לאוב
קטגוריה:שירים שנכתבו על ידי מייקל פולק
קטגוריה:שירים על בדידות
קטגוריה:בלדות פופ
טניל טאונס

טניל טאונס (באנגלית: Tenille Nicole Nadkrynechny; ב-20 בינואר 1994) היא זמרת קאנטרי קנדית.

== ביוגרפיה ==
טאונס גדלה בגרנד פריירי, אלברטה בקנדה. בשנת 2009 היא הוציאה את הסינגל "Home Now", שיר שכתבה מנקודת מבטה של בת שאביה מוצב במלחמת אפגניסטן, נושא שעליו למדה בבית הספר.

היא הוציאה את אלבומה הראשון, Real, ביוני 2011. היא גייסה למעלה מ-1.9 מיליון דולר עבור סאנרייז האוס, מקלט לנוער חסר בית באלברטה, באמצעות גיוס התרומות השנתי שלה, Big Hearts For Big Kids. היא הוציאה את אלבומה השני, Light, במרץ 2013.

אף על פי שהחלה את הקריירה שלה תחת שם הולדתה, היא שינתה מאוחר יותר את שם משפחתה ל"טאונס". בראיון בשנת 2018 היא הסבירה, .

ב-13 באפריל 2018, היא הודיעה, דרך עמוד הפייסבוק הרשמי שלה, שהיא חתמה על חוזה תקליטים עם חברת קולומביה נאשוויל. היא הוציאה את הסינגל הראשון שלה בהוצאת החברה, "Somebody's Daughter", בספטמבר 2018, והוא הפך לראשון שלה במצעד הקנדה הוט 100, שם הגיע למקום ה-92 והגיע למקום הראשון במצעד שירי הקאנטרי הקנדיים.

בשנת 2018, היא שימשה כמופע החימום בסיבוב ההופעות של מירנדה למברט וליטל ביג טאון, The Bandwagon Tour. בשנת 2019 היא הופיעה באלבומו של דונובן וודס, The Other Way, בדואט "I Ain't Ever Loved No One".

== דיסקוגרפיה ==
=== אלבומים ===
* 2011: Real
* 2013: Light
* 2020: The Lemonade Stand

=== מיני אלבומים ===
* 2018: Living Room Worktapes
* 2020: Road to the Lemonade Stand

=== סינגלים ===
* 2009: "Home Now"
* 2010: "Wendy (Can You Hear Me Peter Pan)"
* 2011: "Pictures on a Crooked Wall"
* 2011: "Real Me"
* 2011: "Home Now" <small>(עם ג'ון לנדרי)</small>
* 2012: "Starts with You"
* 2013: "Dear Heart"
* 2013: "Halfway to Somewhere"
* 2018: "Somebody's Daughter"
* 2019: "White Horse"
* 2019: "Jersey on the Wall (I'm Just Asking)"
* 2020: "The Most Beautiful Things"
* 2020: "Come as You Are"
* 2021: "Girl Who Didn't Care"

== פרסים ומועמדויות ==
{| class="wikitable sortable"
!שנה
!פרס
!קטגוריה
!פרויקט
!תוצאה
|-
| rowspan="3" |2020
! rowspan="2" |פרס ג'ונו
|פריצת השנה
|
|
|-
|פזמונאי השנה
|
|
|-
!פרס איגוד מוזיקת הקאנטרי
|האירוע המוזיקלי של השנה
|"Fooled Around and Fell In Love"
|
|-
| rowspan="3" |2021
! rowspan="2" |פרס האקדמיה למוזיקת קאנטרי
|הזמרת החדשה של השנה
|
|
|-
|האירוע המוזיקלי של השנה
|"Fooled Around and Fell In Love"
|
|-
!פרס ג'ונו
|אלבום הקאנטרי של השנה
|Tenille Townes
|
|-
|2022
!פרס איגוד מוזיקת הקאנטרי
|פרס הישג בינלאומי
|
|
|-
| rowspan="2" |2023
! rowspan="2" |פרס ג'ונו
|פזמונאי השנה
|"The Last Time", "When You Need It", "When's It Gonna Happen"
|
|-
|אלבום הקאנטרי של השנה
|Masquerades
|
|}

== קישורים חיצוניים ==
* 

== הערות שוליים ==

קטגוריה:זמרות קנדיות
קטגוריה:זמרים קנדים
קטגוריה:זמרות קאנטרי
קטגוריה:זמרי קאנטרי
קטגוריה:זוכי פרס ג'ונו
קטגוריה:פורבס 30Under30
קטגוריה:קנדיות שנולדו ב-1994
קטגוריה:קנדים שנולדו ב-1994
V-2 מס' 13

V-2 מס' 13 הייתה רקטת V-2 משודרגת שהייתה העצם הראשון מעשה ידי אדם שצילם את כדור הארץ מהחלל החיצון. הרקטה שוגרה ב-24 באוקטובר 1946, ממטווח הטילים וייט סנדס שבניו מקסיקו, והגיעה לגובה מרבי של 105 ק"מ.

התצלום המפורסם צולם במצלמת קולנוע DeVry 35 מ"מ בשחור-לבן אשר חוברה לטיל.

==ראו גם==
{| class="toccolours" style="float: left; width:250px;"
|-
!
! colspan="5" style="text-align: center;" | <big>עיינו גם בפורטל</big>:
|-
|
| || פורטל מדעי החלל
|}
* צילום אסטרונומי

==הערות שוליים==

קטגוריה:טילים בליסטיים אמריקאיים
קטגוריה:צילום כדור הארץ מהחלל